প্যালিওজোয়িক
প্যালিওজোয়িক (অথবা প্যালেওজোয়িক) মহাযুগ (; গ্রীক শব্দ palaios- প্যালিওস (παλαιός), “প্রাচীন” এবং zoe- জোয় (ζωή), “জীবন” থেকে এসেছে, অর্থ “প্রাচীন জীবন” ) এবং এটি ফ্যানারোজোয়িক অধিযুগের তিনটি ভূতাত্ত্বিক মহাযুগের মধ্যে সর্বাপেক্ষা প্রারম্ভিক মহাযুগ। এটি ফ্যানারোজোয়িক অধিযুগের সর্বাপেক্ষা দীর্ঘ মহাযুগ যার ব্যাপ্তি ছিল ৫৪১ মিলিয়ন বছর পূর্ব হতে ২৫১.৯০২ মিলিয়ন বছর পূর্ব পর্যন্ত এবং এটি ছয়টি ভূতাত্ত্বিক যুগে বিভক্ত (প্রাচীনতম হতে নবীনতম): ক্যাম্ব্রিয়ান, অর্ডোভিশিয়ান, সিলুরিয়ান, ডেভোনিয়ান, কার্বনিফেরাস এবং পার্মিয়ান। প্যালিওজোয়িক মহাযুগ প্রোটেরোজোয়িক অধিযুগের নিওপ্রোটেরোজোয়িক মহাযুগের পরে আসে যেটা আবার মেসোজোয়িক মহাযুগের পরে আসে।
ডিপলোডোকাস
এই প্রজাতির ডাইনোসরেরা জুরাসিক যুগ এর শেষের দিকে বর্তমান উত্তর আমেরিকার পশ্চিমাঞ্চলে বাস করত। মরিসন ফরমেশন এর মধ্যভাগ থেকে উপরের দিকে পাওয়া সুলভ কিছু ডাইনোসর ফসিলের মধ্যে এটি অন্যতম। ১৫২-১৫৪ মিলিয়ন বছর পূর্বে প্রাক-কিমারিজিয়ান যুগের ফসিল এগুলো। মরিসন ফরমেশন এমন এক স্থান-কালের সাক্ষী যেখানে রাজত্ব করত অ্যাপাটোসরাস, ব্যারোসরাস, ব্রাকিওসরাস, ব্রন্টোসরাস, ক্যামারাসরাস এর মত দৈত্যাকার সরোপড ডাইনোসরেরা।